Papa Francisc va fi externat duminică. Medicii i-au recomandat două luni de repaus: „Va fi nevoie de timp”
Papa Francisc va fi externat duminică din spitalul Gemelli din Roma. Medicii au avertizat că acesta are nevoie de cel puțin două luni de repaus și l-au sfătuit să nu participe la nicio întâlnire cu grupuri mari sau care necesită un efort deosebit. În timpul spitalizării, Suveranul Pontif a trecut prin patru crize respiratorii, dintre care două critice.